Z A P I S N I K
13. sjednice Vijeća Mjesnog odbora Stenjevec - sjever održane 20. svibnja 2026. 
Zagreb, Crnojezerska ulica 20 s početkom u 19,30 sati


Nazočni članovi Vijeća:
Ana Marija Barišić, Josip Cigula, Tibor Komar, Adrian Kozonić i Mile Žanić.

Odsutni članovi Vijeća:
Petra Poropat i Terezija Šestak.


Predsjedava gospodin Adrian Kozonić, predsjednik Vijeća.

Zapisnik vodi: Ana Marija Barišić


Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora.

Predsjednik daje zapisnik 12. sjednice na verifikaciju. Vijeće prihvaća tekst Zapisnika. 


Na prijedlog predsjednika Vijeće jednoglasno utvrđuje 


DNEVNI  RED:

	1. 
	Zaključak o izmjeni Plana potreba za aktivnostima, programima i projektima unapređenja kvalitete života građana Mjesnog odbora Stenjevec - sjever u 2026. – donošenje zaključka

	2. 
	Pitanja, prijedlozi i obavijesti





Ad1. Zaključak o izmjeni Plana potreba za aktivnostima, programima i projektima unapređenja kvalitete života građana Mjesnog odbora Stenjevec - sjever u 2026. – donošenje zaključka

Uvodno obrazloženje iznosi Predsjednik Vijeća.

Bez rasprave, Vijeće jednoglasno donosi


ZAKLJUČAK
o izmjeni Plana potreba za aktivnostima, programima i projektima unapređenja kvalitete života građana Mjesnog odbora Stenjevec - sjever u 2026. 

(Zaključak se prilaže ovom zapisniku i njegov je sastavni dio.)

Ad2. Pitanja, prijedlozi i obavijesti

Nije bilo pitanja ni prijedloga.



Sjednica je završila u 19,50 sati.

[bookmark: _GoBack]KLASA: 024-08/26-003/1090
URBROJ: 251-13-11-3/018-26-2
Zagreb, 20. svibnja 2026.

Zapisnik uredila:
Ivana Gregorin

Predsjednik
Vijeća Mjesnog odbora
Stenjevec - sjever

Adrian Kozonić


	     Na temelju članka 99. stavka 1. točke 5. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) te članka 15. stavka 1. točke 5. Pravila Mjesnog odbora Stenjevec - sjever, Vijeće Mjesnog odbora Stenjevec - sjever, na 13. sjednici, 20. svibnja 2026. donijelo je 

	ZAKLJUČAK O IZMJENI PLANA 
potreba za aktivnostima, programima i projektima unapređenja kvalitete života građana Mjesnog odbora Stenjevec - sjever u 2026.

	Članak 1. 
U Planu potreba za aktivnostima, programima i projektima unapređenja kvalitete života građana 
Mjesnog odbora Stenjevec - sjever u 2026., KLASA: 024-08/25-003/2401, URBROJ: 251-13-11-3/003-25-5 od 15. prosinca 2025. članak 2. mijenja se i glasi:
"Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Dani Stenjevca

	Opis aktivnosti  
	Dani Stenjevca su trodnevni kvartovski festival, na kojem smo vam pripremili sadržaje humanitarnog, glazbenog, kulturnog, edukativnog, sportskog, zdravstvenog, gastronomskog i održivog tipa!

	Cilj(evi) aktivnosti 
	Druženje stanovnika kvarta na svakogodišnjem okupljanju u Parku Lujze Janović Wagner i na ostalim lokacijama, prikupljanje sredstava za humanitarne svrhe

	Datum održavanja
	29. svibnja - 1. lipnja

	Procijenjena vrijednost  
	2.180,00€

	
	

	Naziv aktivnosti 
	Dan Okrugljačke ulice

	Opis aktivnosti  
	Dan Okrugljačke ulice je jednodnevno druženje stanovnika Okrugljačke ulice kroz koje se susjedi bolje upoznaju

	Cilj(evi) aktivnosti 
	Druženje stanovnika Okrugljačke ulice

	Datum održavanja
	6. lipnja

	Procijenjena vrijednost  
	730,00€

	
	"

	Članak 2. 
Ovaj će Zaključak biti dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost. 

